wickkiey/tamil-wikipedia-markdown huggingface dataset:
# கத்தோலிக்க துறவறப் புகுநிலை

**கத்தோலிக்க துறவறப் புகுநிலை **என்பது  கத்தோலிக்க சட்டம் மற்றும் மரபுப்படி, துறவற சபைகளில் சேர விருப்புவோர் அச்சபையில் சேர்ந்து எதிர்காலத்தில் அருட்சகோதரர்களாகவோ, சகோதரிகளாகவோ அல்லது துறவி ஆகவோ வாழ அவருக்கு உள்ள தகுதி மற்றும் தடைகளிலிருந்து விடுதலைப்பற்றி ஆராயும் நிலையினைக் குறிக்கும்.  

துறவற புகுநிலைக்கு வரும் வேட்பாளர்களை உடனே துறவற உறுதிமொழி அளிக்க அனுமதிப்பதில்லை. துறவறப் புகுநிலைக்கான காலத்தை அவர்கள் நிறைவு செய்திருக்கவேண்டும். பொதுவாக இத்தகையோரின் தங்கும் இடங்கள்  மடத்தின் தனி பகுதிகளில் இருக்கும். முக்காலத்தில் பல்வேறு சபைகள் இந்த நிலைக்கான கால அளவும் மற்றும் சட்டங்களை தங்களுக்கென வகுத்திருந்தன. எனினும், கிறித்தவச் சீர்திருத்த இயக்கத்தின் விளைவாக தெரிந்து பொதுச்சங்கம் இவற்றை பொது விதியாக மாற்றியது.
# வட, மத்திய அமெரிக்கா, கரீபியன் கால்பந்துக் கூட்டமைப்பு தங்கக்கோப்பை


**வட, மத்திய அமெரிக்க மற்றும் கரீபியன் கால்பந்துக் கூட்டமைப்பு தங்கக்கோப்பை** அல்லது **கான்காகேப் தங்கக்கோப்பை** (*CONCACAF Gold Cup*, ) கான்காகேப் கட்டுப்பாட்டில் உள்ள ஆடவர் தேசிய காற்பந்து அணிகளுக்கு இடையேயான முதன்மை சங்கக் கால்பந்து போட்டியாகும்.  

இந்தத் தங்கக் கோப்பை இரண்டாண்டுகளுக்கு ஒருமுறை நடத்தப்படுகின்றது. 2015க்கு முன்பு தங்கக்கோப்பை போட்டியும் பிபா கூட்டமைப்புக்களின் கோப்பைப் போட்டியும் ஒரே ஆண்டில் நடைபெறாவிட்டால், கான்காகேப்,பிபா இரண்டிலும் உறுபின்னராக உள்ள, வெற்றியாளரோ அடுத்த நிலையில் உள்ள அணியோ அடுத்த கூட்டமைப்புகளின் போட்டியில் பங்கேற்கும். 2015 முதல் இரண்டு அடுத்தடுத்த தங்கக்கோப்பை வெற்றியாளர்களிடையே (காட்டாக 2013, 2015 போட்டிகளில் வென்றவர்கள்) முடிவுறு போட்டி நடைபெறும். இதில் வெற்றி பெற்றவர்கள் கூட்டமைப்புகளின் போட்டிக்குத் தகுதி பெறுவர். ஒரே அணி அடுத்தடுத்து வென்றிருந்தால் முடிவுறு போட்டியின்றி அந்த அணி கூட்டமைப்புகளின் போட்டிக்குத் தகுதி பெறும்.  
## மேற்சான்றுகள்
# மாலிப்டினம் மூவாக்சைடு



**மாலிப்டினம் மூவாக்சைடு** *(Molybdenum trioxide)* என்பது MoO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், எந்தவொரு மாலிப்டினம் சேர்மத்திலிருந்தும் மாலிப்டினம் மூவாக்சைடை பெருமளவில் தயாரிக்க முடியும். ஆக்சிசனேற்ற வினையூக்கியாகச் செயற்படுவது இச்சேர்மத்தினுடைய முதன்மையான பயன்பாடு ஆகும். மேலும் பிற மாலிப்டினம் சேர்மங்களைத் தயாரிக்கவும் இது பயன்படுகிறது.  

மாலிப்டினம் மூவாக்சைடில் மாலிப்டினம் +6 ஆக்சிசனேற்ற நிலையில் காணப்படுகிறது.  

## கட்டமைப்பு

வாயுநிலை, மாலிப்டினம் மூவாக்சைடில் மைய மாலிப்டினம் அணுவுடன் மூன்று ஆக்சிசன் அணுக்கள் இரட்டைப் பிணைப்பால் பிணைந்துள்ளன. திண்மநிலையில், நீரற்ற MoO3 சேர்மமானது சாய்சதுரப் படிகத்தில் உருத்திரிந்த MoO6 எண்முகங்களைக் கொண்டுள்ளது. விளிம்புகளுடன் பகிர்ந்து கொள்ளும் எண்முகங்கள் சங்கிலிகளாக உருவாகின்றன. இச்சங்கிலிகள் ஆக்சிசன் அணுக்களுடன் குறுக்கில் பிணைந்து அடுக்குகளை உருவாக்குகின்றன. ஒரு மாலிப்டினம் – ஆக்சிசன் பிணைப்பு குறைவாக உள்ள பிணைக்கப்படாத ஆக்சிசன் எண்முகத்தில் உள்ளது.  

## தயாரிப்பு

முதன்மைத் தாதுவான மாலிப்டினம் இரு சல்பைடை காற்றில் வறுப்பதன் மூலம் மாலிப்டினம் மூவாக்சைடு தொழில்முறையில் தயாரிக்கப்படுகிறது.  

2 MoS2 + 7 O2 → 2 MoO3 + 4 SO2  

நீரிய சோடியம் மாலிப்டேட்டு கரைசலுடன் பெர்குளோரிக் அமிலத்தை சேர்த்து அமிலமாக்கல் வினைக்கு உட்படுத்தி ஆய்வகங்களில் மாலிப்டினம் மூவாக்சைடு தயாரிக்கப்படுகிறது. :  

Na2MoO4 + H2O + 2 HClO4 → MoO3(H2O)2 + 2 NaClO4  

இவ்வினையில் உருவாகும் இருநீரேற்று விரைவாக நீரை இழந்து ஒருநீரேற்று வடிவ மாலிப்டினம் மூவாக்சைடு உருவாகிறது. இவ்விரண்டு நீரேற்றுகளும் அடர்த்தியான மஞ்சள் நிறத்தில் காணப்படுகின்றன.  

தண்ணீரில் மாலிப்டினம் மூவாக்சைடு சிறிதளவு கரைந்து மாலிப்டிக் அமிலத்தைத் தருகிறது. காரங்களுடன் சேர்ந்து மாலிப்டேட்டு எதிர்மின் அயனியை தருகின்ற நிலையிலில் மாலிப்டினம் மூவாக்சைடு இருக்கிறது.  

## பயன்கள்

பெருமளவில் மாலிப்டினம் உலோகத்தைத் தயாரிக்க மாலிப்டினம் மூவாக்சைடு பயன்படுகிறது. அரிமானத்தைத் தடுப்பதற்காக எஃகுடன் சேர்த்து கலப்புலோகம் தயாரிப்பதற்கு மாலிப்டினம் பெரிதும் உதவுகிறது. மாலிப்டினம் மூவாக்சைடுடன் ஐதரசன் சேர்த்து உயர்வெப்பநிலைக்கு சூடுபடுத்தும் போது மாலிப்டினம் உலோகம் கிடைக்கிறது.  

MoO3 + 3 H2 → Mo + 3 H2O  

தொழிற்சாலைகளில் புரப்பீன் மற்றும் அமோனியாவை ஆக்சிசனேற்றம் செய்து அக்ரைலோநைட்ரைல் தயாரிக்கையில் மாலிப்டினம் மூவாக்சைடு இணை வினையூக்கியாக செயல்படுகிறது.  

அடுக்குக் கட்டமைப்பு மற்றும் Mo(VI)/Mo(V) இனச்சேர்க்கை எளிமை காரணமாக மாலிப்டினம் மூவாக்சைடு மின்வேதியியல் கருவிகள் மற்றும் மின்வேதியியல் வெளிப்பாடுகளில் பயன்படுகிறது . பல்படிமங்களில் ஒரு வலிமையான நுண்ணுயிர் எதிர்ப்பு முகவராகவும் மாலிப்டினம் மூவாக்சைடு பரிந்துரைக்கப்படுகிறது. தண்ணீருடன் தொடர்பு கொள்ள நேரும்போது H+ அயனிகளை உருவாக்கி பாக்டீரியாக்களை அழிக்க மாலிப்டினம் மூவாக்சைடு பயன்படுகிறது.  

மாலிப்டைட்டு, குவெசுடா மாலிப்டினம் சுரங்கம், நியூ மெக்சிகோ (size: 11.0×6.7×4.1 cm)]]
# துறவறப் புகுநிலை இயக்குநர்

**துறவறப் புகுநிலை இயக்குநர்** என்பவர் கத்தோலிக்க திருச்சபையில் கத்தோலிக்க துறவறப் புகுநிலையினரை பயிற்றுவித்து உருவாக்கும் பணியையும் அதற்காக உள்ள இல்லத்தை நிர்வகிக்கும் பொறுப்புடையத் துறவி ஆவார். துறவறப் புகுநிலையினரின் அழைத்தலைத் தெளிவாக உய்த்துணர்வதும் தேர்வுசெய்து பார்ப்பதும்; மற்றும் சபைக்குரிய நிறைவாழ்வை நடத்த அவர்களைப் படிப்டியாக உருவாக்குவதும் இயக்குநருடைய கடமையாகும்.  

துறவறப் புகுநிலையினர் தங்களின் நேரத்தை இறைவேண்டலிலும்,  தியானத்திலும் செலவிட்டு இயேசுவின் வாழ்வையும் தூயவர்களின் வாழ்வையும் பின்பற்றி தங்களையே உறுவாக்கிக்கொள்ள வழிவகை செய்யது இப்பணியினை ஆற்றுவோரின் கடமை ஆகும். இப்பணிக்காலத்தில் இவர் ஒவ்வொரு புகுநிலையினரைப்பற்றியும் முறையான அதிகாரிகளிடம் அறிக்கை அளிக்கவேண்டும். இதனால் இவர்கள் மற்றக் கடமைகளால் தடை செய்யப்படாமல் தங்களது பணியைப் பயனுள்ள வகையில்; நிலையான விதத்திலும் நிறைவேற்றக் கூடியவர்களாக இருக்க வேண்டும்.  

துறவறப் புகுநிலை இயக்குநர் சபையின் உறுப்பினராகவும் நிரந்தர வார்த்தைப்பாடு கொடுத்தவராகவும் முறைப்படி நியமிக்கப்பட்டவராகவும் இருக்கவேண்டும். அச்சபையானது குருக்களை உருவாக்குவதில் முனைப்புடன் இருந்தால் இவ்வியக்குநர் ஒரு குருவாக இருக்க வேண்டும்.
# 1558



ஆண்டு **1558** (MDLVIII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி 7 &ndash; கைசு இளவரசர் பிரான்சிசு தலைமையில் பிரெஞ்சுப் படையினர் இங்கிலாந்தின் கலே நகரைக் கைப்பற்றினர்.
- ஏப்ரல் 24 &ndash; ஸ்காட்லாந்தின் முதலாம் மேரிக்கும், பிரான்சின் முதலாம் பிரான்சிசுக்கும் இடையில் நோட்ரே டேம் டி பாரிசில் திருமணம் நடந்தது.
- நவம்பர் 17 &ndash; கத்தோலிக்கரான முதலாம் மேரி இறந்ததை அடுத்து, அவரது ஒன்றுவிட்ட சகோதரியும், சீர்திருத்தத் திருச்சபையைச் சேர்ந்தவருமான எலிசபெத் இங்கிலாந்தின் அரசியாக முடிசூடி 44 ஆண்டுகள் ஆட்சி நடத்தினார்.

## பிறப்புகள்
- அந்தரே பூர்த்தாடோ தெ மென்டோன்சா, போர்த்துக்கேய இந்தியாவின் படைத்தளபதி, ஆளுனர் (இ. 1611)

## இறப்புகள்
# Module:Language/name

local getArgs = require("Module:Arguments").getArgs  
local p, e = {}, {}  

local function __compile(...)  
local r,i = "",0  
for _, v in ipairs(arg) do  
i = i + 1  
if i == 1 then  
r = v[1]  
elseif i == 2 then  
r = r .. " (" .. v[1]  
else  
r = r .. ", " .. v[1]  
end  
end  
if i > 1 then  
r = r .. ")"  
end  
return r  
end  

function e.simple(args, data)  
return __compile(data.lang[args.code])  
end  

function e.fuzzy(args, data)  
-- split lang code at '-', starting from the end, one dash at a time  
-- and try to find a match; break from loop when we do  
repeat  
if data.lang[args.code] then  
break  
end  
args.code = args.code:gsub("-[^-]*$", "")  
until not args.code:match("-")  

return __compile(data.lang[args.code])  
end  

function e.formal(args, data)  
-- split the whole lang code up at every '-' and stick the bits in an array  
local bits = {}; for match in args.code:gmatch("[^-]+") do  
bits[#bits+1] = match  
end  

-- if length of the 2nd array item is 4, assume it's a script code,  
-- otherwise a region code  
if bits[2] and #bits[2] == 4 then  
return __compile(data.lang[bits[1]],  
data.script[bits[2]],  
data.region[bits[3]]  
else  
return __compile(data.lang[bits[1]],  
data.region[bits[2]]  
end  
end  

for function_name in pairs(e) do  
p[function_name] = function  
local args = getArgs  
local data = mw.loadData("Module:Language/name/data")  

args.code = args.code:lower  

-- if dataset=iana, discard wp language table  
if args.dataset == "iana" then  
data.lang = data.lang_iana  
end  

return e[function_name](args, data)  
end  
end  

return p
# Module:Language/name/data

-- put tables and their tables together  
local function __coalesce(...)  
local coalesced = {}  
for _, langslist in ipairs{...} do  
for langcode, langnames in pairs(langslist) do  
for _, langname in pairs(langnames) do  
if not coalesced[langcode] then  
coalesced[langcode] = {}  
end  
table.insert(coalesced[langcode], langname)  
end  
end  
end  

return coalesced  
end  

-- make the keys lowercase  
local function __preprocess(t, first_of_array_in_array)  
local preprocessed = {}  
if first_of_array_in_array then  
-- keep only the 1st language name for each code, excluding synonyms  
for k, v in pairs(t) do  
preprocessed[k:lower] = {v[1]}  
end  
else  
for k, v in pairs(t) do  
preprocessed[k:lower] = v  
end  
end  

return preprocessed  
end  

-- all valid primary language subtags for BCP47 from IANA (most of them from ISO 639-1, -2 and -3 with some exclusions)  
local __iana_languages = __preprocess(require("Module:Language/data/iana languages"));  
-- ISO 639-3 contains additional 3-letter codes not inserted in the IANA database as they are aliased to 2-letter codes,  
-- but excludes some deleted codes still valid in BCP47 (some of them are aliased)  
local __iso_639_3 = __preprocess(require("Module:Language/data/ISO 639-3"));  
-- Wikimedia wikis uses some non-standard codes and a subset of IANA codes, plus composite codes  
local __wp_languages = __preprocess(require("Module:Language/data/wp languages"), true);  
-- all valid script subtags for BCP47 from IANA (excluding special ISO 15924 codes)  
local iana_scripts = __preprocess(require("Module:Language/data/iana scripts"));  
-- all valid region subtags for BCP47 from IANA (derived from ISO 3166-1 excluding special codes, and from 3-digit UN M.49 codes for groups of countries)  
local iana_regions = __preprocess(require("Module:Language/data/iana regions"));  

-- variant subtags from IANA; table format differs from the other IANA data tables  
local iana_variants = __preprocess(require("Module:Language/data/iana variants"));  
-- suppressed script subtags from IANA;  
local iana_suppressed_scripts = __preprocess (require("Module:Language/data/iana suppressed scripts"));  

return {  
lang = __coalesce(__wp_languages, __iana_languages, __iso_639_3),  
lang_iana = __iana_languages,  
script = iana_scripts,  
region = iana_regions,  
variant = iana_variants,  
suppressed = iana_suppressed_scripts,  
}
# இன்போலிங்க்ஸ்

**இன்போலிங்க்ஸ் (Infolinks)** என்பது ஒரு இணைய விளம்பர வருவாய் ஈட்டு அமைப்பாகும்.  
இது பிற இணைய விளம்பர நிறுவனத்துடன் இணைந்து வேலை செய்ய முடியும். இன்போலிங்க்ஸ் பல விளம்பர வடிவங்கள் உள்ளன.  

## தலைமையகம்
இன்போலிங்க்ஸ் தலைமையகம் பாலோ ஆல்டோ, கலிபோர்னியாவில் உள்ளது.  

## வரலாறு
இன்போலிங்க்ஸ் நிறுவனம் 2007 ஆம் ஆண்டு ஒரேன் டோப்றோணஸ்க்கி மற்றும் யறிவ் தவிதோவிச் மூலம் நிறுவப்பட்டது
# 1559



ஆண்டு **1559** (MDLIX) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி &ndash; எசுப்பானியாவின் இரண்டாம் பிலிப்பு 14 வயதான வலோயிசின் எலிசபெத் என்பவரை மூன்றாவது மனைவியாகத் திருமணம் புரிந்தார்.
- சனவரி 15 &ndash; இங்கிலாந்தின் முதலாம் எலிசபெத் வெஸ்ட்பின்சுடர் மடத்தில் இங்கிலாந்தின் அரசியாக முடிசூடினார்.
- பெப்ரவரி 27 &ndash; இங்கிலாந்தின் முதலாம் எலிசபெத் இங்கிலாந்து திருச்சபையை நிறுவினார்.
- சூலை 10 &ndash; பிரான்சின் இரண்டாம் என்றி விபத்து ஒன்றில் இறந்ததை அடுத்து அவரது மகன் இரண்டாம் பிரான்சிசு பிரான்சின் மன்னனானான்.
- ஆகஸ்டு 15 &ndash; 1,500 ஆண்களைக் கொண்ட 13 கப்பல்களில் எசுப்பானிய மதப்பரப்புனர்கள் வேராகுரூசு நகரில் இருந்து அமெரிக்காவின் புளோரிடாவுக்கு வந்து சேர்ந்தனர்.
- செப்டம்பர் 19 &ndash; புளோரிடாவில் வந்திறங்கிய சில் வாரங்களில் எசுப்பானிய மதப்பரப்புனர்கள் அங்கு இடம்பெற்ற சூறாவளியினால் பெரும் அழிவைச் சந்தித்தனர். நூற்றுக்கணக்கானோர் உயிரிழந்தனர். ஐந்து கப்பல்கள் அழிந்தன. மேலும் பட்டினியாலும், தாக்குதல்களினாலும் பெரும் அழிவைச் சந்தித்த அவர்கள் தமது திட்டத்தை 1561 இல் கைவிட்டனர்.
- செப்டம்பர் 21 &ndash; 15-வயது இரண்டாம் பிரான்சிசு பிரான்சின் அரசனாக அதிகாரபூர்வமாக முடிசூடினான்.
- போர்த்துகலுக்கான பிரெஞ்சுத் தூதுவர் சீன் நிக்கொட் மூக்குப்பொடியை பிரான்சில் அறிமுகப்படுத்தி, புகையிலையின் மருத்துவ குணங்களை விளக்கினார்.

## பிறப்புகள்
- சூலை 22 &ndash; பிரின்டிசி நகர லாரன்சு, இத்தாலியப் புனிதர் (இ. 1619)

## இறப்புகள்
# பிங் அட்ஸ்


**Microsoft Advertising** (*Bing Ads*) (முன்னர் **மைக்ரோசொப்ட் அட்சென்டர்**, *Microsoft adCenter*) என்பது "சொடுக்கலுக்கு கொடுத்தல்" சேவையை பிங், யாகூ! தேடல் தேடுபொறிகள் மூலம் வழங்குகிறது. சூன் 2015 இன்படி, பிங் விளம்பர சேவை அமெரிக்காவில் 33% பங்கு கொண்டுள்ளது.  

## வரலாறு
பிங் அட்ஸ், 2006 ஆம் ஆண்டு மைக்ரோசாப்ட் நிறுவனத்தால் உருவாக்கப்பட்டது.
# கங்கை ஆறு புத்துயிர்ப்புத் திட்டம்


**கங்கை ஆறு புத்துயிர்ப்புத் திட்டம்** என்பது இந்தியாவில் ஓடும் கங்கை ஆற்றினை தூய்மைப்படுத்தும் நோக்கில் வடிவமைக்கப்பட்ட ஒரு திட்டமாகும். இந்திய நடுவண் அரசால் நிறுவப்பட்ட *சுத்தமான கங்கைக்கான தேசிய இயக்கம்* எனும் அமைப்பு, இத்திட்டத்தை இயக்குகிறது. குமுகாய அமைப்பாக பதிவு செய்யப்பட்டுள்ள இவ்வமைப்பு, இந்திய அரசின் நீர்வள அமைச்சகத்தின் கட்டுப்பாட்டின்கீழ் வருகிறது.  

## கங்கா மந்தன்
திட்டத்தினை செயற்படுத்தும் ஒரு அங்கமாக *கங்கா மந்தன்* எனும் அமைப்பு 7 சூலை 2014 அன்று அமைக்கப்பட்டது. கொள்கை உருவாக்குபவர்கள், செயற்பாட்டாளர்கள், கல்வியாளர்கள், சுற்றுச்சூழல் அறிஞர்கள், சமய ஞானிகள், சமயத் தலைவர்கள் ஆகியோரை ஒருங்கிணைப்பது இவ்வமைப்பின் பொறுப்பாகும்.
# 1560



ஆண்டு **1560** (MDLX) பழைய யூலியன் நாட்காட்டியில் திங்கட்கிழமையில் துவங்கிய ஒரு நெட்டாண்டு ஆகும்.  

## நிகழ்வுகள்
- சூலை 6 &ndash; இங்கிலாந்து, பிரான்சு, இசுக்கொட்லாந்து ஆகியவற்றிடையே எடின்பரோ உடன்பாடு எட்டப்பட்டது. பிரெஞ்சுப் படைகள் இசுக்கொட்லாந்தில் இருந்து திரும்ப அழைக்கப்பட்டன.
- ஆகஸ்டு 21 &ndash; வலய மறைப்பு ஐரோப்பாவில் அவதானிக்கப்பட்டது.
- செப்டம்பர் 29 &ndash; பதினான்காம் எரிக் சுவீடனின் அரசனாக முடிசூடினான்.
- டிசம்பர் 5 &ndash; 17-வயதான ஸ்காட்லாந்தின் முதலாம் மேரியின் முதலாவது கணவர் பிரான்சின் இரண்டாம் பிரான்சிசு இறந்ததை அடுத்து விதவையானார்.
- டிசம்பர் 6 &ndash; பிரான்சின் ஒன்பதாம் சார்லசு தனது 1-வது அகவையில் பிரான்சின் மன்னனானான்.
- முதலாவது அறிவியல் கழகம், Academia Secretorum Naturae, நாபொலி நகரில் ஆரம்பிக்கப்பட்டது.
- மங்கோலியர் கிங்காய் மாகாணத்தை ஊடுருவிக் கைப்பற்றினர்.
- இலங்கையில் மன்னார் நகரம் போர்த்துக்கீசரிடம் வீழ்ந்தது.
- தமிழகத்தில் நாயக்கர் ஆட்சி: சேவப்ப நாயக்கரின் ஆட்சி முடிவடைந்து அச்சுதப்ப நாயக்கனின் ஆட்சிக் காலம் தஞ்சாவூரில் ஆரம்பமானது.

## பிறப்புகள்
- தாமசு ஃஆரியட், ஆங்கிலேய வானியலாளர், கணிதவியலாளர் (இ. 1621)

## இறப்புகள்
# ரூபஸ் தி ஹாக்



**ரூபஸ்** (*Rufus The Hawk*) என்பது இங்கிலாந்தில் நடைபெறும் உலகின் பழமையான டென்னிஸ் போட்டியான விம்பில்டன் போட்டிகளின் பொழுது புறாக்களை விரட்ட பயன்படுத்தப்படும் பாறின் பெயராகும். விம்பில்டன் போட்டிகள் மட்டுமே இன்றும் புல்தரைகளில் விளையாடப்படுகிறது. புல்தரைகளில் புறாக்கள் வந்து அமர்ந்தால் அவற்றை பயங்கொள்ளச் செய்து விரட்ட ரூபஸ் பயன்படுத்தப்படுகிறது.  

ரூபஸ் பாறு இந்த வேலையே கடந்த பதினைந்து வருடங்களாக செய்து வருவது குறிப்பிடத்தக்கது. இந்த பருந்து 2012 ஒலிம்பிக் போட்டிகளின் பொழுதும் பறவைகளை விரட்ட பயன்படுத்தப்பட்டது. ருபுஸ் பாறுக்கு முகநூல் மற்றும் டுட்டர் தளத்தில் கணக்குகள் உள்ளன.  

விம்பில்டன் போட்டி நிர்வாகத்தினர் ருபுஸுக்கு புகைப்படத்துடன் கூடிய பணியாளர் அட்டை வழங்கியுள்ளனர். அடையாள அட்டையில் ருபஸின் பணி பறவைகளை விரட்டுபவர் என்று குறிப்பிடப்பட்டுள்ளது.
# குரோக்கோடைல் (1996 திரைப்படம்)



**குரோக்கோடைல்** 1996ல் வெளிவந்த தென்கொரியத் திரைப்படமாகும். இதனை கிம் கி-டக் எழுதி இயக்கியிருந்தார். இதுவே கிம் கி-டக் முதல் இயக்கமாகும். இத்திரைப்படத்தில் சோ ஜே- ஹியான் மற்றும் ஆன் ஜே-ஹாங் ஆகியோர் முக்கிய கதாப்பாத்திரத்தில் நடித்திருந்தனர்.  

ஆற்று பாலத்தின் அடியில் வாழுகின்ற விளிம்பு நிலை மனிதர்களைப் பற்றி இத்திரைப்படம் அமைந்திருந்தது.  

## கதைச் சுருக்கம்
சியோலில் ஹான் ஆற்றின் கரையோரம் வசிக்கும் ஒருவன், அங்கு தற்கொலை செய்து கொள்ள வரும் ஒரு பெண்ணைக் காப்பாற்றுகிறான். இவர்கள் இருவருக்குமிடையேயான வாழ்க்கையை இப்படம் சொல்கிறது.  

## நடிகர்கள்
- சோ ஜே- ஹியான்
- ஆன் ஜே-ஹாங்

## இவற்றையும் காண்க
# வின்சென்ட் அசோகன்



**வின்சென்ட் அசோகன்** ஓர் இந்தியத் திரைப்பட நடிகர் ஆவார். தமிழ், மலையாளம், கன்னடம், தெலுங்கு உள்ளிட்ட இந்திய மொழித் திரைப்படங்களில் நடித்து வருகிறார். சரத்குமார் நடித்த ஏய் திரைப்படத்தின் மூலமாக தமிழ்த் திரைப்படத்துறையில் அறிமுகமானார்.  

## வாழ்க்கைக் குறிப்பு
### தனிப்பட்ட வாழ்க்கை
இவர், நன்கறியப்பட்ட தமிழ்த் திரைப்பட நடிகர் எஸ். ஏ. அசோகனின் மகனாவார். இவருக்கு மனைவியும் இரண்டு மகன்கள் உள்ளனர்.  

### திரை வாழ்க்கை
ஏ. வெங்கடேஷ் இயக்கத்தில் வெளிவந்த ஏய் திரைப்படத்தில் வில்லன் நடிகராக அறிமுகமானார். ஏறத்தாழ 30 திரைப்படங்களில் நடித்துள்ளார்.  

## நடித்த திரைப்படங்கள்

| ஆண்டு | திரைப்படம் | ஏற்ற வேடம் | மொழி | குறிப்புகள் |
| --- | --- | --- | --- | --- |
| 2004 | *ஏய்* | தமிழ் |  |  |
| 2005 | *6'2* | தமிழ் |  |  |
| *தொட்டி ஜெயா* | தமிழ் |  |  |  |
| *சாணக்கியா* | தமிழ் |  |  |  |
| 2006 | *பங்காரம்* | சங்கர் சிங் | தெலுங்கு |  |
| *நீ வேணும்டா செல்லம்* | அசோக் | தமிழ் |  |  |
| *தகப்பன்சாமி* | தாக்கூர் தாஸ் | தமிழ் |  |  |
| 2007 | *போக்கிரி* | குரு | தமிழ் |  |
| *ஆழ்வார்* | தமிழ் |  |  |  |
| *முருகா* | தமிழ் |  |  |  |
| 2008 | *சில நேரங்களில்* | ஜோ / சிதம்பரம் | தமிழ் | முன்னணி வேடத்தில் நடித்த முதல் திரைப்படம் |
| *துரை* | தமிழ் |  |  |  |
| 2009 | *யோகி* | லின்டன் பெர்னாண்டோ | தமிழ் |  |
| 2010 | *குட்டி* | முத்து | தமிழ் |  |
| *வல்லக்கோட்டை* | சேது | தமிழ் |  |  |
| 2011 | *வேலாயுதம்* | தமிழ் |  |  |
| *வித்தகன்* | தமிழ் |  |  |  |
| 2012 | *ரெபேல்* | தெலுங்கு |  |  |
| 2013 | *இலட்சுமி* | கன்னடம் |  |  |
| 2014 | *எப்போதும் வென்றான்* | தமிழ் |  |  |
| *என்னமோ நடக்குது* | தமிழ் |  |  |  |
| *தலைவன்* | தமிழ் |  |  |  |
| 2015 | *சண்டமாருதம்* | தமிழ் |  |  |
| *தொட்டால் தொடரும்* | தமிழ் |  |  |  |
| *கில்லாடி* | தமிழ் |  |  |  |
| 2016 | *என்னுள் ஆயிரம்* | தமிழ் | } |  |
# சமாரிடன் கேர்ள்



**சமாரிடன் கேர்ள்** 2004ல் வெளிவந்த தென் கொரியத் திரைப்படமாகும். இதனை கிம் கி-டக் எழுதி இயக்கியிருந்தார்.  

## கதை
ஐரோப்பாவிற்கு செல்ல ஆசைப்படும் இரு பெண்கள் யோ-ஜின் மற்றும் ஜே-யியோங். இவர்கள் அதற்காக பணம் சேர்க்க பால்வினைத் தொழிலில் ஈடுபட முடிவெடுக்கிறார்கள். யோ-ஜின் அதற்காக நபர்களை தேடிக் கண்டுபிடிக்கவும், காவல் அதிகாரிகள் வருவதை கண்காணிக்கவும் செய்கிறாள். ஜே-யியோங் பாலியல் தொழிலாளியாக இருக்கிறாள். கிடைக்கும் பணத்தினை யோ-ஜின் சேமித்து வைக்கிறாள். தனக்காக பாலியல் தொழிலாளியாக தன் தோழி துன்பப் படுவதையும், அதில் கிடைக்கும் பணத்தினை தானே வைத்துக் கொள்வதையும் நினைத்து யோ-ஜின் வருத்தப்படுகிறாள். ஆனால் ஜே-யியோங் இது கடினமாக இல்லை என்றும், தன்னிடம் வருபவர்கள் நல்லவர்கள் என்றும் கூறுகிறாள். இந்தியாவில் வசுமித்ரா என்ற பெண் இருந்ததாகவும், அவளிடம் பாலியல் இச்சைக்கு வருகின்றவர்கள் பின்னாளில் புத்த பிச்சுக்களாக மாறிவிடுவார்கள் என்றும், அவளைப் போலவே தானும் மாறிவிட்டதாக கூறுகிறாள். தன்னை வசுமித்ரா என்று அழைக்கும் படியும் தன் தோழியிடம் கூறுகிறாள்.  

வசுமித்ரா தன்னுடைய தோழியிடம் வாடிக்கையாளரின் தொழில், அவர்கள் இவளுடைய பணிக்கு கொடுக்கும் பாராட்டுகள் என அனைத்தையும் பகிர்ந்து கொள்கிறாள். ஒரு முறை இசையமைப்பாளருடன் மகிழுந்தில் வந்து, தன் தோழியையும் உணவருந்த அழைக்கிறாள். ஆனால் யோ-ஜின் அவளைக் கடிந்து கொள்கிறாள். இசையமைப்பாளரை தனக்கு பிடித்துள்ளதாகவும், அவர் தனக்காக ஒரு பாடல் பாடியதாகவும் கூறுகிறாள். இந்தத் தொழிலை விட்டுவிடலாம் என்று யோ-ஜின் கூறியும், அதில் தவறில்லை தொடர்வோம் என வசுமித்ரா சமாதானம் செய்கிறாள். ஒரு நாள் யோ-ஜின் காவலதிகாரிகள் வருவதை கவனிக்காமல் விட, வசுமித்தாரா ஜன்னல் வழியே விழுந்து காயமடைகிறாள். தன் தோழியை மருத்துவமையில் சேர்க்கும் யோ-ஜினிடம் வசுமித்திரா அந்த இசையமைப்பாளரை பார்க்க வேண்டுமென கூறுகிறாள்.  

இசையமைப்பாளரிடம் செல்லும் யோ-ஜின், தன் தோழியின் நிலையை எடுத்துக் கூறி தன்னுடன் மருத்துவமைக்கு வர வேண்டுகிறாள். ஆனால் இசையமைப்பாளரோ அவள் கலவிக்கு சம்மதித்தால் தான் வருவதாக கூறுகிறான். அதற்கும் சம்மதம் தெரிவிக்கும் யோ-ஜின். இசையமைப்பாளரை மருத்துவமைக்கு கூட்டிசெல்லும் முன்பே வசுமித்ரா இறந்துவிடுகிறாள். தன்னுடைய ஆசையால்தான் ஜே-யியோங் இறந்துவிட்டதாகவும், அவள் அடைந்த துன்பத்தைப் போல தானும் அடையவேண்டுமென பாலியல் தொழிலாளியாக மாறி முன்பு வசுமித்ரா சென்ற வாடிக்கையாளர்களிடம் செல்கிறாள். இதனை அறிந்த யோ-ஜின் தந்தை அவளுடைய வாடிக்கையாளர்களை கடுமையாக சாடுகிறார்.  

வாடிக்கையாளர்களில் ஒருவனை குடும்பத்தினர் முன்பு அடித்து, தன் மகள் வயதை ஒத்த பெண்ணுடன் இவன் தவறாக நடந்து கொள்கிறான் என்று கூறிவிடுகிறார். அந்த வாடிக்கையாளர் தற்கொலை செய்துகொள்கிறார். மறுமுறை தன்னுடைய மகளான யோ-ஜினிடம் வரும் வாடிகையாளரை கொலையும் செய்துவிடுகிறார். இதனால் காவல்துறை அவரை அழைத்துச் செல்கிறது. தந்தையும் இல்லாமல் தோழியும் இல்லாமல் தனித்திருக்கிறாள் யோ-ஜின்.  

## நடிப்பு
- கேவக் ஜி-மின்
- ஹான் யோ-ரிம்

## வரவேற்பும் விருதும்
சமாரிடன் கேர்ள் திரைப்படம் கொரியாவில் வசுல் சாதனை புரியவில்லை என்றாலும், 2004 ல் பெர்லின் சர்வதேசத் திரைப்பட விழாவில் சில்வர் பீர் விருதினை வென்றது. மற்ற சர்வதேச திரைப்பட விழாவிலும் கவனம் பெற்றது.  

## ஆதாரங்கள்
# 1561



ஆண்டு **1561** (MDLXI) பழைய யூலியன் நாட்காட்டியில் புதன்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- மே 8 &ndash; மத்ரித் நகரம் எசுப்பானியாவின் தலைநகராக இரண்டாம் பிலிப்பு மன்னரால் அறிவிக்கப்பட்டது.
- சூன் 6 &ndash; சுவீடன் லிவோனியாவை (இன்றைய எசுத்தோனியா) கைப்பற்றியது.
- சூலை 12 &ndash; மாஸ்கோவில் புனித பசில் பேராலயம் கட்டி முடிக்கப்பட்டது.
- உரூய் லோப்பசு டி செகூரா எசுப்பானியாவில் சதுரங்கத்தில் புதிய நுட்பங்களைக் கண்டுபிடித்தார்.
- யாழ்ப்பாணத்தில் முதலாம் சங்கிலியின் ஆட்சி முடிவுக்கு வந்தது.

## பிறப்புகள்
- சனவரி 22 &ndash; சேர் பிரான்சிஸ் பேக்கன், ஆங்கிலேய மெய்யியலாளர், அறிவியலாளர் (இ. 1626)

## இறப்புகள்
# 1562



ஆண்டு **1562** (MDLXII) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- மார்ச் 1 &ndash; பிரான்சில் கூகனோட்டுகள் எனப்படும் பிரெஞ்சு சீர்திருத்தத் திருச்சபையைச் சேர்ந்த 80 இற்கும் அதிகமானோ தீவிட-கத்தோலிக்கர்களால் படுகொலை செய்யப்பட்டனர். பிரான்சில் மதத்துக்கான முதலாவது போர் ஆரம்பமானது. சீர்திருத்தவாதிகளின் படைகள் பிரான்சின் பல நகரங்களைக் கைப்பற்றினர்.
- மே 1 &ndash; பிரெஞ்சு மாலுமி சான் ரிபால்ட் புளோரிடாவில் கரையிறங்கி கூகனோட்டுகளின் குடியேற்றத்தை அங்கு ஆரம்பித்தார்.
- அக்டோபர் &ndash; சியேரா லியோனியில் இருந்து கரிபியனின் லா எசுப்பானியோலாவுக்கு அடிமைகளைக் கொண்டு செல்லும் வணிகத்தை இங்கிலாந்தின் கடற்படைத் தளபதி ஜோன் ஹோக்கின்சு ஆரம்பித்தார்.
- முக்லாயப் பேரரசர் அக்பர் மத்தியப் பிரதேசத்தின் மால்வாவைக் கைப்பற்றினார். மால்வாவின் கடைசி சுல்தான் பாசு பகதூர் தப்பியோடினான்.

## பிறப்புகள்

## இறப்புகள்
# 1563



ஆண்டு **1563** (MDLXIII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சூலை 28 &ndash; ஆங்கிலேயர்கள் லே ஆவர் நகரை பிரெஞ்சுப் படைகளிடம் இழந்தனர்.
- ஆகத்து 13 &ndash; சுவீடன் மீது டென்மார்க்-நோர்வே போரை அறிவித்தது.

## பிறப்புகள்
- ஜோகனஸ் அல்தூசியஸ், செருமானிய அரசியல் மெய்யியலாளர் (இ. 1638)

## இறப்புகள்
# இட ஒதுக்கீடு, இந்திய நாடாளுமன்றம்

பட்டியல் சமூகத்தினரும் பட்டியல் பழங்குடியினரும் இந்திய அரசியலில் பங்களிக்கும் விதமாக, இந்திய நாடாளுமன்றத்திற்கு 22 சதவீத தொகுதிகள் **இட ஒதுக்கீடு** செய்யப்பட்டுள்ளது. அதில் பட்டியல் சமூகத்தவர்களுக்கு 84 தொகுதிகளும், பட்டியல் பழங்குடி மக்களுக்கு 47 தொகுதிகளும் இட ஒதுக்கீடு செய்யப்பட்டுள்ளது. இவ்வாறு ஒதுக்கப்பட்ட தொகுதிகளை தனித்தொகுதி என்பர்.  

## இட ஒதுக்கீட்டுச் சட்டம்
இந்திய அரசியல் அமைப்புச் சட்டம், பகுதி 330, மக்கள் பிரதிநிதித்துவச் சட்டம், 1950, பிரிவு 3 (Article 330 of the Constitution of India read with Section 3 of the R. P. Act, 1950) மற்றும் 2008-ஆம் ஆண்டில் திருத்தப்பட்ட மக்கள் பிரதிநிதித்துவச் சட்டம் 1950-இன் படியும், (Representation of People Act, 1950 as amended vide Representation of People (Amendment) Act, 2008) ஒவ்வொரு மாநிலத்திலும் உள்ள பட்டியல் சமூகத்தவர்கள் மற்றும் பட்டியல் பழங்குடியினரின் மக்கள் தொகைக்கு ஏற்ப, நாடாளுமன்ற மக்களவைத் தேர்தலில், மாநிலங்கள் வாரியாக தொகுதிகள் இட ஒதுக்கீடு செய்யப்படுகிறது.  

## தமிழ் நாட்டில்
தமிழ்நாட்டில், பட்டியல் சமூகத்தவர்களுக்கு 7 நாடாளுமன்ற தொகுதிகளும்; 44 சட்டமன்ற தொகுதிகளும் இட ஒதுக்கீடு செய்யப்பட்டுள்ளது. பட்டியல் பழங்குடிகளுக்கு 2 சட்டமன்ற தொகுதிகள் ஒதுக்கப்பட்டுள்ளது.
# சாயல்குடி



**சாயல்குடி** (*Sayalgudi*), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கடலாடி வட்டத்தில் இருக்கும் ஒரு பேரூராட்சி ஆகும். இது இராமநாதபுரம் மாவட்டத்தில் உள்ள கடற்கரை நகரம் ஆகும்.சாயல்குடி பேரூராட்சி கிழக்கு கடற்கரை சாலைப் பகுதியில் அமைந்துள்ளது. இது இராமநாதபுரத்திலிருந்து 60 கி.மீ. தொலைவிலும், பரமக்குடியிலிருந்து 50 கி.மீ. தொலைவிலும் உள்ளது.இங்கு இருந்து 5 கி.மீ. தொலைவில் கடற்கரை உள்ளது.இது இராமநாதபுரம் சமஸ்தானத்திற்கு உட்பட்ட சாயல்குடி ஜமீன் ஆட்சி செய்த பகுதியாகும்.இங்கு உள்ள சிவன்கோவில் கடல்பாறையால் கட்டப்பட்டது.  

2011-ஆம் ஆண்டு மக்கள்தொகை கணக்கெடுப்பின்படி, இந்த **பேரூராட்சி** 3,617 வீடுகளும், 14,801 மக்கள்தொகையும் கொண்டது.  
இங்கு அன்னை பத்திரகாளி அம்மன் ஆலயம் சாயல்குடி சத்திரிய இந்து நாடார் உறவின்முறை மூலம் சிறப்பாக செயல்படுத்து வருகிறது  

இது 12.20 சகி.மீ. பரப்பும், 15 வார்டுகளும், 53 தெருக்களும் கொண்ட சாயல்குடி பேரூராட்சியானது முதுகுளத்தூர் (சட்டமன்றத் தொகுதி)க்கும், இராமநாதபுரம் மக்களவைத் தொகுதிக்கும் உட்பட்டது.  

## அகழ்வாராய்ச்சி
இங்கு மேற்கொள்ளப்பட்ட அகழ்வாராய்ச்சியில் அங்கு ஈராயிரம் ஆண்டுகளுக்கு முன்பே இரும்பு உருக்காலைகள் அமைந்திருந்ததற்கான ஆதாரங்கள் கிடைத்துள்ளன. சங்க காலத்தைச் சேர்ந்த இரும்பாலைகளின் உருக்குலைந்த பகுதிகள் கிடைக்கப்பட்டுள்ளன. இரும்புத்தாது, உடைந்த பானையின் ஓடுகள், குறியீடுள்ள பானை ஓடுகள், சுடுமண்ணால் ஆன தாய்த் தெய்வ பொம்மை, கெண்டியின் மூக்குப்பகுதி என பல தொல்பொருட்கள் கிடைத்துள்ளன. உடமைக்குறி என நம்பப்படும் அடையாளங்களுடன் சில ஓடுகளும் கிடைத்துள்ளன.
# தனித் தொகுதிகள், தமிழ்நாடு சட்டமன்றம்

**தனித் தொகுதிகள், தமிழ்நாடு சட்டமன்றம்**, பட்டியல் சமூகத்தினரும், பட்டியல் பழங்குடியினரும் தமிழ்நாடு சட்டமன்றத்தில் பிரதிநிதித்துவம் பெறும் வகையில், இந்திய அரசு, பட்டியல் சமூகத்தினருக்கு 44 சட்டமன்ற தொகுதிகளையும்; பட்டியல் பழங்குடி மக்களுக்கு 2 சட்டமன்ற தொகுதிகளையும் தனித்தொகுதிகளாக அறிவித்துள்ளது.  

## பட்டியல் சமூகத்திற்கான தனித் தொகுதிகள்
1. பொன்னேரி (சட்டமன்றத் தொகுதி), திருவள்ளூர்
1. பூந்தமல்லி (சட்டமன்றத் தொகுதி), திருவள்ளூர்
1. திரு. வி. க. நகர் (சட்டமன்றத் தொகுதி), சென்னை
1. எழும்பூர் (சட்டமன்றத் தொகுதி), சென்னை
1. திருப்பெரும்புதூர் (சட்டமன்றத் தொகுதி), காஞ்சிபுரம்
1. செய்யூர் (சட்டமன்றத் தொகுதி), காஞ்சிபுரம்
1. மதுராந்தகம் (சட்டமன்றத் தொகுதி), காஞ்சிபுரம்
1. அரக்கோணம் (சட்டமன்றத் தொகுதி), வேலூர்
1. கீழ்வைத்தியனான்குப்பம் (சட்டமன்றத் தொகுதி), வேலூர்
1. குடியாத்தம் (சட்டமன்றத் தொகுதி), வேலூர்
1. ஊத்தங்கரை (சட்டமன்றத் தொகுதி), கிருஷ்ணகிரி
1. அரூர் (சட்டமன்றத் தொகுதி), தர்மபுரி
1. செங்கம் (சட்டமன்றத் தொகுதி), திருவண்ணாமலை
1. வந்தவாசி (சட்டமன்றத் தொகுதி), திருவண்ணாமலை
1. திண்டிவனம் (சட்டமன்றத் தொகுதி), விழுப்புரம்
1. வானூர் (சட்டமன்றத் தொகுதி), விழுப்புரம்
1. கள்ளக்குறிச்சி (சட்டமன்றத் தொகுதி), விழுப்புரம்
1. கெங்கவல்லி (சட்டமன்றத் தொகுதி), சேலம்
1. ஆத்தூர் - சேலம் (சட்டமன்றத் தொகுதி), சேலம்
1. இராசிபுரம் (சட்டமன்றத் தொகுதி), நாமக்கல்
1. பவானிசாகர் (சட்டமன்றத் தொகுதி), ஈரோடு
1. தாராபுரம் (சட்டமன்றத் தொகுதி), திருப்பூர்
1. அவினாசி (சட்டமன்றத் தொகுதி), திருப்பூர்
1. கூடலூர் (சட்டமன்றத் தொகுதி), நீலகிரி
1. வால்பாறை (சட்டமன்றத் தொகுதி), கோயம்புத்தூர்
1. நிலக்கோட்டை (சட்டமன்றத் தொகுதி), திண்டுக்கல்
1. கிருஷ்ணராயபுரம் (சட்டமன்றத் தொகுதி), கரூர்
1. துறையூர் (சட்டமன்றத் தொகுதி), திருச்சிராப்பள்ளி
1. பெரம்பலூர் (சட்டமன்றத் தொகுதி), பெரம்பலூர்
1. திட்டக்குடி (சட்டமன்றத் தொகுதி), கடலூர்
1. காட்டுமன்னார்கோயில் (சட்டமன்றத் தொகுதி), கடலூர்
1. சீர்காழி (சட்டமன்றத் தொகுதி), நாகப்பட்டினம்
1. கீழ்வேளூர் (சட்டமன்றத் தொகுதி), நாகப்பட்டினம்
1. திருத்துறைப்பூண்டி (சட்டமன்றத் தொகுதி), திருவாரூர்
1. திருவிடைமருதூர் (சட்டமன்றத் தொகுதி), தஞ்சாவூர்
1. கந்தர்வக்கோட்டை (சட்டமன்றத் தொகுதி), புதுக்கோட்டை
1. மானாமதுரை (சட்டமன்றத் தொகுதி), சிவகங்கை
1. சோழவந்தான் (சட்டமன்றத் தொகுதி), மதுரை
1. பெரியகுளம் (சட்டமன்றத் தொகுதி), தேனி
1. திருவில்லிபுத்தூர் (சட்டமன்றத் தொகுதி), விருதுநகர்
1. பரமக்குடி (சட்டமன்றத் தொகுதி), இராமநாதபுரம்
1. ஓட்டப்பிடாரம் (சட்டமன்றத் தொகுதி), தூத்துக்குடி
1. சங்கரன்கோவில் (சட்டமன்றத் தொகுதி), திருநெல்வேலி
1. வாசுதேவநல்லூர் (சட்டமன்றத் தொகுதி), திருநெல்வேலி

## பட்டியல் பழங்குடி மக்களுக்கான தனித் தொகுதிகள்
1. ஏற்காடு (சட்டமன்றத் தொகுதி), சேலம்
1. சேந்தமங்கலம் (சட்டமன்றத் தொகுதி), நாமக்கல்

## தமிழ்நாட்டில் நாடாளுமன்ற தனித் தொகுதிகள்
இந்திய நாடாளுமன்றத்திற்கு பட்டியல் சமூகத்தினருக்காக ஏழு தனித்தொகுதிகள் ஒதுக்கீடு செய்யப்பட்டுள்ளது. அவைகள்;  
1. திருவள்ளூர் மக்களவைத் தொகுதி
1. காஞ்சிபுரம் மக்களவைத் தொகுதி
1. விழுப்புரம் மக்களவைத் தொகுதி
1. நீலகிரி மக்களவைத் தொகுதி
1. சிதம்பரம் மக்களவைத் தொகுதி
1. நாகப்பட்டினம் மக்களவைத் தொகுதி
1. தென்காசி மக்களவைத் தொகுதி
# அந்தமானியப் பழங்குடிகள்



**அந்தமானியப் பழங்குடிகள்** (Andamanese people) வங்காள விரிகுடாவில் அமைந்துள்ள இந்தியாவின் அந்தமான் தீவுகளில் காலம் காலமாக வாழும் பழங்குடி மக்கள் ஆவர். இவர்கள் வெளி உலகத்துடன் தொடர்பற்ற மக்கள் ஆவர்.  
ஏறத்தாழ 26,000 ஆண்டுகளுக்கு முன்னர், ஆப்பிரிக்காவிலிருந்து அந்தமான் தீவுகளில் குடியேறிய குள்ளமான அந்தமானியப் பழங்குடிகள் தென்கிழக்காசியாவின் நெகிரிட்டோ இன மக்களைப் போன்று தோற்றமளிக்கின்றனர்.  
அந்தமானியப் பழங்குடி மக்கள் கூட்டாக வாழும் இயல்பினர். உணவிற்கு மீன்கள் மற்றும் விலங்குகளை வேட்டையாடியும், காய், கனிகளை பறித்தும், கிழங்கு மற்றும் அரிய வேர்களையும் தோண்டித் தின்பர்.  

18-ஆம் நூற்றாண்டின் இறுதியில் அந்தமானியப் பழங்குடி மக்களின் எண்ணிக்கை 7,000 எனக் கணக்கிட்டுள்ளனர். மானிடவியலாளர்கள், அந்தமானியப் பழங்குடி மக்களை அவர்களின் வேறுபட்ட பண்பாடு, நாகரீகம், அணியும் சின்னங்கள், பேசும் மொழிகளை வைத்து ஐந்து பிரிவாக பிரித்துள்ளனர். அவர்களில் முக்கியமானவர்கள் பெரிய அந்தமானியப் பழங்குடி மக்கள் ஆவர்.  
நோய்த் தொற்று காரணமாக இவர்களின் மக்கள் தொகை குன்றி, தற்போது 400 முதல் 500 பேர் மட்டுமே உள்ளனர்.  

அந்தமானியப் பழங்குடி மக்களை இந்திய அரசு பட்டியல் பழங்குடி மக்கள் பிரிவில் சேர்த்துள்ளனர்.  

## தொடர்புடைய இனக்குழுக்கள்
- ஜாரவா பழங்குடியினர்
- ஒன்கே மக்கள்
- செண்டினல் மக்கள்
# மாலிப்டினம் முச்சல்பைடு



**மாலிப்டினம் முச்சல்பைடு** *(Molybdenum trisulfide)* என்பது MoS<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், அடர் பழுப்பு நிறத்தில் திண்மமாகக் காணப்படும் இச்சேர்மம் நீரில் கரைவதில்லை. மாலிப்டினம்(VI) சல்பைடு மற்றும் மாலிப்டினம் டிரைசல்பைடு என்ற பெயர்களாலும் இது அழைக்கப்படுகிறது.
# கல்முனை (தமிழ்) பிரதேச செயலாளர் பிரிவு


**கல்முனை வடக்கு (தமிழ்) பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளது.
# லகுகலை பிரதேச செயலாளர் பிரிவு


**லகுகலை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 12 கிராம அலுவலர் பிரிவுகளைக் கொண்டுள்ளது.  

இப்பிரதேசத்தின் பழைய பெயர் 'இலகுகல்' என்பதாகும்.
# திருக்கோவில் பிரதேச செயலாளர் பிரிவு


**திருக்கோவில் பிரதேச செயலாளர் பிரிவு** (*Thirukkovil Divisional Secretariat*) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் கிழக்கு மாகாணத்தில் உள்ள அம்பாறை மாவட்டத்தில் உள்ளது. இப்பிரிவு துணை நிர்வாக அலகுகளாக 22 கிராம அலுவலர் பிரிவுகளைக் கொண்டுள்ளது.  
## கிராம அலுவலர் பிரிவுகள்

- தம்பட்டை –01
- தம்பட்டை –02
- தம்பிலுவில் –01 கிழக்கு
- தம்பிலுவில் –01 மேற்கு
- தம்பிலுவில் –01 தெற்கு
- தம்பிலுவில் –02 கிழக்கு
- தம்பிலுவில்–02 மேற்கு
- தம்பிலுவில் –02 வடக்கு
- திருக்கோவில் –01
- திருக்கோவில் –02
- திருக்கோவில் –03
- திருக்கோவில் –04
- விநாயகபுரம் –01
- விநாயகபுரம் –02
- விநாயகபுரம் –03
- விநாயகபுரம் –04
- சாகாமம்
- காஞ்சிரங்குடா
- கஞ்சிகுடிச்சாறு
- தங்கவேலாயுதபுரம்
- தாண்டியடி
- சங்கமன்கிராமம்
# மாலிப்டினம் அறுபுளோரைடு


## வினைகள்

மாலிப்டினம் அறுபுளோரைடு அறை வெப்பநிலையில் திரவநிலையில் காணப்படுகிறது. தண்ணீருடன் தீவிரமாக வினைபுரிந்து ஐதரோ புளோரிக் அமிலம் மற்றும் மாலிப்டினம் ஆக்சைடுகளைத் தருகிறது.  

திரவ மற்றும் வாயு நிலைகளில் MoF6 சேர்மமானது புள்ளித் தொகுதி Oh உடன் எண்முக மூலக்கூற்று வடிவமைப்பைப் பெற்றுள்ளது. Mo–F பிணைப்பு இடைவெளி 1.817 Å. ஆகும்.  

## பயன்கள்

அணு மின் நிலையங்களில் யுரேனியம் அணுவைப் பிளக்கும் போது விளைபொருளாக மாலிப்டினம் இருப்பதால், மாலிப்டினம் அறுபுளோரைடு ஒரு மாசாக யுரேனியம் அறுபுளோரைடில் கலந்துள்ளது. இவ்வாறே குறைகடத்தி தொழிற்சாலைகளில் பயன்படும் தங்குதன் அறுபுளோரைடிலும் இதுவொரு மாசாகக் கலந்துள்ளது. மிதமாக உயர்த்தப்பட்ட வெப்பநிலையில் WF6-MoF6 கலவையைக் கொண்டு மாலிப்டினம் உட்பட எண்ணற்ற தனிமங்களில் இருந்து MoF6 சேர்மத்தை நீக்க முடியும்.
# மாலிப்டினம்(V) புளோரைடு



**மாலிப்டினம்(V) புளோரைடு** *(Molybdenum(V) fluoride)* என்பது MoF<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மஞ்சள் நிறப்படிகங்களாகக் காணப்படும் மாலிப்டினம்(V) புளோரைடு ஒரு நல்ல ஆக்சிகரணியாக செயல்படுகிறது. மாலிப்டினம் பெண்டாபுளோரைடு என்ற பெயராலும் இச்சேர்மம் அழைக்கப்படுகிறது. பெரும்பாலான பெண்டாபுளோரைடுகளைப் போல இதுவும் நாற்படியாகக் காணப்படுகிறது.  

## தயாரிப்பு
மாலிப்டினமும் மாலிப்டினம் அறுபுளோரைடும் சேர்ந்து வினைபுரிந்து மாலிப்டினம்(V) புளோரைடு உருவாகிறது  

:Mo + 5 MoF<sub>6</sub> → 6 MoF<sub>5</sub>  

மாலிப்டினம் அறுபுளோரைடை பாசுபரசு முப்புளோரைடு அல்லது தங்குதன் அறுகார்பனைலுடன் சேர்த்து ஒடுக்குவதன் மூலமோ அல்லது 900 °செல்சியசு வெப்பநிலையில் தனிம மாலிப்டினத்தை புளோரினுடன் சேர்த்து ஆக்சிசனேற்றம் செய்வதன் மூலமோ தயாரிக்கலாம்.  
:2 MoF<sub>5</sub> → MoF<sub>4</sub> + MoF<sub>6</sub>
# பாலுணர்வுக் கிளர்ச்சியக இதழ்

**பாலுணர்வுக் கிளர்ச்சியக இதழ்** (**வயது வந்தோர்க்கான இதழ்**, அல்லது **பாலியல் இதழ்**; *Pornographic magazine*) என்பது ஆபாசத்தைத் தூண்டும் கதைகள் மற்றும் நிர்வாணப் படங்களைக் கொண்ட இதழ் ஆகும். இதில் சுய இன்பம், வாய் அல்லது ஆசன வாய் பாலியல் அல்லது உடலுறவு பற்றிய தகவல் இருக்கும்.  

1950 ஆம் ஆண்டு, பாலுணர்வுக் கிளர்ச்சியக இதழ்கள் அதிகம் வெளிவர ஆரம்பித்தது. 1952 இல் மார்டன் மன் இதழும் 1953 இல் பிளேபாய் இதழும் ஆரம்பிக்கப்பட்டன. ஓரினச் சேர்க்கை இதழ்களும் அதிகம் வெளிவர ஆரம்பித்தன. பிஸீக் பிக்டோரியல் இதழ் 1951 இல் போப் மீஜேர் என்பவரால் ஆரம்பிக்கப்பட்டது.  

## ஆதாரங்கள்
# எக்ஸ்எக்ஸ்எக்ஸ்சர்ச்.காம்



**எக்ஸ்எக்ஸ்எக்ஸ்சர்ச்.காம்** வணிக நோக்கம் இல்லாத கிறித்துவ வலைதளம். இத்தளம் பாலுணர்வுக் கிளர்ச்சியால் துன்பப்படும் நபர்களுக்கு உதவுவதை நோக்கமாகக் கொண்டது. இந்த நிறுவனம் தன்னுடைய வலைதளத்தின் நோக்கத்தினை "கிறிஸ்துவ பாலியல் தளம் பாலியலால் பாதிக்கப்பட்டவர்களுக்கு விழிப்புணர்வு, வெளிப்படைத்தன்மை மற்றும் பொறுப்பு கொண்டு வடிவமைக்கப்பட்டுள்ளது" என்று கூறுகிறது."
# கோபுரக்கலை மரபு (நூல்)



**கோபுரக்கலை மரபு**,குடவாயில் பாலசுப்ரமணியன் எழுதிய, கோபுரக் கலையின் நுணுக்கங்களைப் பற்றிய நூலாகும்.  

## அமைப்பு
இந்நூல் கோபுரக்கலை தோற்றம் தொடங்கி அதன் வடிவங்கள், தத்துவம், கோபுரக் கட்டடக்கலை வளர்ந்த திறம், இடம் பெயர்ந்து எழுந்த கோபுரங்கள், கோபுரங்களில் கலைக்கூறுகள், கோபுரப் பதிவுகளில் வரலாற்று வெளிப்பாடு உள்ளிட்ட ஐந்து தலைப்புகளைக் கொண்டு அமைந்துள்ளது. பின்னிணைப்பாக கோபுர லட்சணம் என்னும் ஏட்டுச்சுவடியின் ஒளிப்படங்கள், காமிகாகமம், தில்லைக்கிழக்குக் கோபுர பரதசாத்திரக் கல்வெட்டும் கரணச் சிற்பங்களும் அமைந்துள்ளன.  

'கோபுரக்கலை மரபு', நூல், (2004; கோயிற்களஞ்சியம், 6, நிர்மலா நகர், வல்லம் சாலை, தஞ்சாவூர்)
# தமிழகக் கோயிற்கலை மரபு (நூல்)



**கோபுரக்கலை மரபு**,குடவாயில் பாலசுப்ரமணியன் எழுதிய, தமிழகக் கோயிற்கலையைப் பற்றிய நூலாகும்.  

## அமைப்பு
இந்நூல் தமிழகத்துக் கோயில்களில் விஜயநகர நாயக்க, மராட்டிய மன்னரகளின் பணிகளும் பாணிகளும், தமிழகக் கோபுரச் சிற்பங்கள், தமிழகத்தில் பள்ளிப்படைக் கோயில்கள், தஞ்சை மராட்டியர் காலச் சிற்பங்கள் ஓவியங்கள் என்ற தலைப்புகளைக் கொண்டு அமைந்துள்ளது.  

'தமிழகக் கோயிற்கலை மரபு', நூல், (2000; தஞ்சாவூர் மகாராஜா சரபோஜியின் சரசுவதி மகால் நூலகம், தஞ்சாவூர்)
# போவோன்டொ



**போவோன்டொ,** தென் இந்தியாவில், குறிப்பாக தமிழ்நாட்டில் உள்ள குளிர்பானம் ஆகும். இந்த குளிர்பானம் திராட்சை-கோலா சுவை கொண்டிருக்கும். போவோன்டொவை தமிழ்நாட்டைச் சேர்ந்த காளிமார்க் நிறுவனம் தயாரித்து விற்பனை செய்துவருகின்றது. காளிமார்க் நிறுவனம் 1916 ஆம் ஆண்டு திரு. பழனியப்ப nadar ஆல் விருதுநகர் மாவட்டத்தில் தொடங்கப்பட்டது.  

## வரலாறு
1916 ஆம் ஆண்டு விருதுப்பட்டியில் (இன்றைய விருதுநகர்) பழனியப்ப நாடார் காளிமார்க் என்ற பெயரில் உள்நாட்டில் தயாரிக்கப்பட்ட கரியமிலவளி ஏற்றப்பட்ட குளிர்பானத்தின் விற்பனையைத் தொடங்கினார். 1948 ஆம் ஆண்டு இதன் முத்திரையையும் சேர்த்து காளிமார்க் நிறுவனத்தின் பெயர் பதிவுசெய்யப்பட்டது. காளிமார்க் நிறுவனத்தின் இரண்டாம் தலைமுறையினர் 1959 ஆம் ஆண்டு போவோன்டொவை அறிமுகப்படுத்தினர்.  

## செயற்பாட்டு மற்றும் சந்தைப்படுத்தல்
இங்கிலாந்தின் ஸ்பென்சர் மற்றும் அமெரிக்காவின் பெப்சி மற்றும் கோக் போன்ற பன்னாட்டு நிறுவனங்கள் குளிர்பான சந்தையில் நுழைந்து இந்திய நிறுவனங்களையும் குளிர்பானச் சந்தையையும் கையகப்படுத்திய போதும் வாடிக்கையாளர்களின் நன்மதிப்பு, வலுமிக்க தயாரிப்பு மற்றும் விற்பனைக் கட்டமைப்புகளால் சந்தையில் நிலைநின்று இப்போது ஒரு 100 கோடி ரூபாய் மதிப்புள்ள வணிகப்பொருளாக திகழ்கின்றது.
# அக்குரணை பிரதேச செயலாளர் பிரிவு


**அக்குரணை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 35 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 32.4 சதுர கிலோமீட்டர்களாகவுள்ளது. இங்கு 90 கிராமங்களும், 148865 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 26 பாடசாலைகளும் உள்ளன.
# தெல்தோட்டை பிரதேச செயலாளர் பிரிவு


**தெல்தோட்டை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 57 சதுர கிலோமீட்டர்களாகவுள்ளது. இங்கு 72 கிராமங்களும், 8500 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 13 பாடசாலைகளும் உள்ளன.
# டொலுவை பிரதேச செயலாளர் பிரிவு


**டொலுவை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 33 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 94.4 சதுர கிலோமீட்டர்களாகவுள்ளது. இங்கு 137 கிராமங்களும், 11667 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 17 பாடசாலைகளும் உள்ளன.
# கங்கா இகலை பிரதேச செயலாளர் பிரிவு


**கங்கா இகலை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 98.8 சதுர கிலோமீட்டர்களாகவுள்ளது. இங்கு 145 கிராமங்களும், 15250 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 31 பாடசாலைகளும் உள்ளன.
# கரிஸ்பத்துவை பிரதேச செயலாளர் பிரிவு


**கரிஸ்பத்துவை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 84 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 59.4 சதுர கிலோமீட்டர்களாகவுள்ளது. இங்கு 139 கிராமங்களும், 22000 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 30 பாடசாலைகளும் உள்ளன.
# கத்தராலியட்டை பிரதேச செயலாளர் பிரிவு


**கத்தராலியட்டை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 57 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 52.2 சதுர கிலோமீட்டர்களாகவுள்ளது. இங்கு 122 கிராமங்களும், 8890 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 20 பாடசாலைகளும் உள்ளன.
# கண்டி பிரதேச செயலாளர் பிரிவு


**கண்டி பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 1188 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 1906.3 சதுர கிலோமீட்டர்களாகவுள்ளது. இங்கு 2758 கிராமங்களும், 346450 குடும்பங்களும் உள்ளன. அத்துடன் இப்பிரிவில் 72 வைத்தியசாலைகளும் 647 பாடசாலைகளும் உள்ளன.
# குண்டசாலை பிரதேச செயலாளர் பிரிவு


**குண்டசாலை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 80 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 84.8 சதுர கிலோமீட்டர்களாகவுள்ளது. இங்கு 253 கிராமங்களும், 25851 குடும்பங்களும் உள்ளன. அத்துடன் இப்பிரிவில் 06 வைத்தியசாலைகளும் 36 பாடசாலைகளும் உள்ளன.
# மெடதும்பறை பிரதேச செயலாளர் பிரிவு


**மெடதும்பறை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 94 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 165.9 சதுர கிலோமீட்டர்களாகவுள்ளது. இங்கு 222 கிராமங்களும், 14550 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 45 பாடசாலைகளும் உள்ளன.
# மினிப்பே பிரதேச செயலாளர் பிரிவு


**மினிப்பே பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 242 சதுர கிலோமீட்டர்களாகவுள்ளது. இங்கு 110 கிராமங்களும், 11958 குடும்பங்களும் உள்ளன. அத்துடன் இப்பிரிவில் 05 வைத்தியசாலைகளும் 24 பாடசாலைகளும் உள்ளன.
# பன்விலை பிரதேச செயலாளர் பிரிவு


**பன்விலை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 14 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 96.8 சதுர கிலோமீட்டர்களாகும். இங்கு 57 கிராமங்களும், 7500 குடும்பங்களும் உள்ளன. அத்துடன் இப்பிரிவில் ஒரு மருத்துவமனையும் 22 பாடசாலைகளும் உள்ளன.
# பஸ்பாகே கோரளை பிரதேச செயலாளர் பிரிவு


**பஸ்பாகே கோரளை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 29 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 119.4 சதுர கிலோமீட்டர்களாகவுள்ளது. இங்கு 92 கிராமங்களும், 15072 குடும்பங்களும் உள்ளன. அத்துடன் இப்பிரிவில் 01 வைத்தியசாலையும் 34 பாடசாலைகளும் உள்ளன.
# பாத்ததும்பறை பிரதேச செயலாளர் பிரிவு


**பாத்ததும்பறை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 52 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 45.5 சதுர கிலோமீட்டர்களாகவுள்ளது. இங்கு 126 கிராமங்களும், 22000 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 26 பாடசாலைகளும் உள்ளன.
# பாத்ததேவாகிட்டை பிரதேச செயலாளர் பிரிவு


**பாத்ததேவாகிட்டை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 73 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 65.9 சதுர கிலோமீட்டர்களாகவுள்ளது. இங்கு 212 கிராமங்களும், 13236 குடும்பங்களும் உள்ளன. அத்துடன் இப்பிரிவில் 05 வைத்தியசாலைகளும் 59 பாடசாலைகளும் உள்ளன.
# பூஜாப்பிட்டிய பிரதேச செயலாளர் பிரிவு


**பூஜாப்பிட்டிய பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 67 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 54 சதுர கிலோமீட்டர்களாகவுள்ளது. இங்கு 125 கிராமங்களும், 16000 குடும்பங்களும் உள்ளன. அத்துடன் இப்பிரிவில் 06 வைத்தியசாலைகளும் 30 பாடசாலைகளும் உள்ளன.
# தும்பனை பிரதேச செயலாளர் பிரிவு


**தும்பனை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 67 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 57 சதுர கிலோமீட்டர்களாகவுள்ளது. இங்கு 135 கிராமங்களும், 9917 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 42 பாடசாலைகளும் உள்ளன.
# உடதும்பறை பிரதேச செயலாளர் பிரிவு


**உடதும்பறை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 63 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 280.2 சதுர கிலோமீட்டர்களாகவுள்ளது. இங்கு 102 கிராமங்களும், 6089 குடும்பங்களும் உள்ளன. அத்துடன் இப்பிரிவில் 01 வைத்தியசாலையும் 25 பாடசாலைகளும் உள்ளன.
# உடபத்தளை பிரதேச செயலாளர் பிரிவு


**உடபத்தளை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 49 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 87.6 சதுர கிலோமீட்டர்களாகவுள்ளது. இங்கு 131 கிராமங்களும், 24000 குடும்பங்களும் உள்ளன. அத்துடன் இப்பிரிவில் 03 வைத்தியசாலைகளும் 73 பாடசாலைகளும் உள்ளன.
# உடுநுவரை பிரதேச செயலாளர் பிரிவு


**உடுநுவரை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 124 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 66.8 சதுர கிலோமீட்டர்களாகவுள்ளது. இங்கு 244 கிராமங்களும், 26743 குடும்பங்களும் உள்ளன. அத்துடன் இப்பிரிவில் 06 வைத்தியசாலைகளும் 47 பாடசாலைகளும் உள்ளன.
# யட்டிநுவரை பிரதேச செயலாளர் பிரிவு


**யட்டிநுவரை பிரதேச செயலாளர் பிரிவு** என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 95 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 70 சதுர கிலோமீட்டர்களாகவுள்ளது. இங்கு 152 கிராமங்களும், 28500 குடும்பங்களும் உள்ளன. அத்துடன் இப்பிரிவில் 06 வைத்தியசாலைகளும் 47 பாடசாலைகளும் உள்ளன.
# பாரிய-பூமி


**பாரிய-பூமி** (*mega-Earth*) என்பது புவியை விடக் குறைந்தது பத்து மடங்கு பெரிய கோள் ஒன்றைக் குறிக்கும் சொல் ஆகும். இச்சொல் முதன் முதலில் 2014 இல் உருவாக்கப்பட்டது.  

## சில பாரிய-பூமி கோள்கள்
- **கெப்லர் 10சி** - இக்கோள் டிராக்கோ என்னும் விண்மீன் குழுவில் உள்ளது. இந்த விண்மீன் குழு பூமியில் இருந்து 564 ஒளி ஆண்டுகள் தொலைவில் உள்ளது . இந்த டிராக்கோ குவியலில் தான் ஏற்கனவே கண்டுபிடித்த கெப்லர் 10பி என்ற கோளும் உள்ளது. இந்தக் கோள் 29,000கிமீ விட்டம் கொண்டது, அதாவது பூமியை விட 2.3 மடங்கு பெரியது. இது நம் பூமியை விட 17 மடங்கு கனமானது. இ45 நாளுக்கு ஒரு முறை சூரியன் போன்ற ஒரு விண்மீனைச் சுற்றி வருகிறது.

## இதனையும் பார்க்க
- கெப்லர் 10சி
- கே2-3டி
- பிடி+20594பி
# தெ. கள்ளிப்பட்டி



**தெ.கள்ளிப்பட்டி** (T.kallipatti), இந்தியாவின் தமிழ்நாடு மாநிலத்தில் அமைந்துள்ள **தேனி** மாவட்டத்தில் இருக்கும் தென்கரை பேரூராட்சியில் அமைந்துள்ள ஓர் ஊராகும்.  

## பெயர்க்காரணம்
இவ்வூர்ப் பகுதியில் பெரும்பான்மையாக வறண்ட நிலத் தாவரங்களான கள்ளிச்செடிகள் ( **சப்பாத்திக் கள்ளி** மற்றும் பிரண்டைக் கள்ளி) அதிகமாக காணப்பட்டதால் கள்ளிப்பட்டி என்ற பெயர் பெற்றது.  

## புவியியல்
இவ்வூர் மாவட்ட தலைநகரமான தேனி மாவட்டத்திலிருந்து கம்பம்-திண்டுக்கல் சாலையில் 15 கிமீ தொலைவில் அமைந்துள்ளது. இதன் மேற்குப்பகுதியில் மேற்குத் தொடர்ச்சிமலைதொடர் அமைந்துள்ளது. தனிமலையாக மாவூத்து மலையும், கைலாசநாதர் கரடு என்ற குன்றும் அமைந்துள்ளது.  

சோத்துப்பாறை கூட்டுக்குடிநீர் தீட்டம் மற்றும் பாசனத் திட்டத்தின் மூலம் ஒரு காவாயும் செல்கிறது. கிழக்குப் பகுதியில் “செவக்காடு” என்று அழைக்கப்படும் செம்மண் நிறைந்த புன்செய் நிலக் காடுகள் அமைந்துள்ளது. தெற்குப் பகுதியில் கைலாசபட்டியும் வடக்கு மேற்குப்பகுதியில் நன்செய் நிலப்பகுதியும் வயல் நிலங்களும் அமைந்துள்ளது.  

## தொழில்கள்
இங்கு விவசாயம் பொதுவான தொழிலாக உள்ளது. நெல்,கரும்பு சாகுபடி செய்யப்படுகிறது. மேற்குப் பகுதியில் மாந்தோப்புகள் நிறந்து காணப்படுவதால் மாம்பழம் பறித்தல் மற்றும் அது சார்ந்த தொழில்களும் அந்தப் பருவத்தில் நடைபெறுகின்றன.  

## கோவில்கள்
இவ்வூர் மேலமந்தை, கீழ மந்தை என இரண்டு பகுதிகளாக பிரிக்கப் பட்டுள்ளது. இந்த இரு பகுதிகளிலும் வெவ்வேறு பிரிவினர் உள்ளனர். கீழ மந்தைப் பகுதியில் முத்தையா-கருப்பையா கோவிலும், மேலமந்தைப் பகுதியில் முத்தாலம்மான் கோவிலும் பிரதானக் கோவில்களாக இவ்வூரில் விளங்குகின்றன.  
## வேட்டைத்திருவிழா
கீழ மந்தைப் பகுதியில் உள்ள முத்தையா-கருப்பையா கோவில் திருவிழாவில் ஒரு சிறப்பம்சம் என்னவென்றால் ஓராண்டு அந்தக் கோவில் திருவிழாவாக கொண்டாடப்படும். அடுத்த வருடம் “வேட்டை திருவிழா” வாகக் கொண்டாடப்படுகிறது. இது இவ்வூர்மக்களின் வீரத்தை பறைசாற்றுவதாக இவ்வூர் மக்கள் கருதுகின்றனர்.  
இதன் படி இவ்வூரில் உள்ள பெரியவர்கள் இளைஞர்களெல்லாம் கட்டுசோறு எனப்படும் கட்டி வைத்த உணவை எடுத்துக் கொண்டு மேற்குப் பகுதி மலைக்குச் சென்று இரவு முழுவதும் முகாமிட்டு அங்கேய தங்கி அதிகாலையில் மலைப்பகுதியில் உள்ள காட்டுமாடுகள், மான்கள் போன்ற விலங்குகள் நீர் அருந்த வரும் வேளையில் அவற்றை வேட்டையாடி ஊர்வலமாக கொண்டு வந்து ஊர்மக்கள் எல்லாருக்கும் அந்த விலங்குகளின் மாமிச உணவை பங்கிட்டு வழங்கி உண்டு வெற்றியின் திருவிழாவாக கொண்டாடுகின்றனர். ஆனால் தற்போது இந்த வேட்டைத் திருவிழா தமிழக அரசால் தடை செய்யப்பட்டுள்ளது. இந்தத் திருவிழாவின் சிறப்பிற்காக பல ஊர்களில் இருந்து வந்து பெண் கேட்டு -கொடுத்து உறவை ஏற்படுத்தி கொள்கின்றனர்.  

## கள்ளிப்பட்டியின் பிரபலங்கள்
சு.குப்புசாமி எழுத்தாளர், இலக்கியவாதி.
# இந்திய இந்துப் புனிதத் தலங்கள்


புனித யாத்திரையாக புகழ்பெற்ற கோயில்களுக்கு செல்வது இந்து மக்களின் செயலாகும். இந்தியாவில் எண்ணற்ற இந்து சமய புனித தலங்கள் உள்ளன. இமயமலை, கேதார்நாத், கங்கோத்ரி, வாரணாசி, யமுனோத்திரி, அலகாபாத், அரித்துவார்-ரிசிகேசு, மதுரா, உத்தரப் பிரதேசம்-பிருந்தாவனம், அயோத்தி போன்றவை வட இந்திய தலங்களாகும்.  

தென் இந்தியாவில் கும்பகோணம், பழனி, சமயபுரம், சபரிமலை, திருப்பதி, பஞ்சபூதத் தலங்கள் போன்றவை குறிப்பிடத்தக்கன.  

## பட்டியல்

- முக்தி தரும் ஏழு நகரங்கள்
- சோதிலிங்க சிவத்தலங்கள்
- 108 வைணவத் திருத்தலங்கள்
- சக்தி பீடங்கள்
- அறுபடைவீடுகள்
- ஆறு அய்யப்பன் கோயில்கள்
- நான்கு புனித தலங்கள், இந்தியா
- நான்கு புனித தலங்கள், உத்தரகண்ட்
- அகோபிலம், ஆந்திரப் பிரதேசம்
- ஆளந்தி, மகாராட்டிரம்
- அலகாபாத், உத்தரப் பிரதேசம்
- அமர்நாத், சம்மு காசுமீர்
- அயோத்தி
- பீமாசங்கர் கோயில்
- துவாரகை
- கயை
- குருவாயூர், கேரளம்
- அரித்துவார்
- காஞ்சிபுரம்
- கட்டீல்
- வைஷ்ணவ தேவி கோயில்
- கேதார்நாத்
- கொல்லூர்
- குக்கி சுப்பிரமணியசுவாமி கோயில்
- கும்பகோணம்
- லிங்கராஜர் கோயில், புவனேஸ்வர்
- மதுரை மீனாட்சி சுந்தரேசுவரர் கோயில்
- மதுரா, உத்தரப் பிரதேசம்
- அபு மலை
- கயிலை மலை
- குருவாயூர் குருவாயூரப்பன் கோயில்
- ஓங்காரேஸ்வரர் கோயில், சிவபுரி
- பழனி முருகன் கோவில்
- நாசிக்
- பண்டரிபுரம்
- புரி
- புஷ்கர்
- புட்டபர்த்தி
- இராமேசுவரம்
- ரிசிகேசு
- சீரடி
- சிவகோரி
- சிம்மாச்சலம்
- ஸ்ரீகாளஹஸ்தி
- ஸ்ரீசைலம்
- திருச்செந்தூர்
- திருவனந்தபுரம்
- திருப்பதி
- திரிம்பகேஸ்வரர் கோயில், நாசிக்
- உடுப்பி
- உஜ்ஜைன்
- வைஷ்ணவ தேவி
- வாரணாசி
- பிருந்தாவனம்
- யாதகிரி லெட்சுமி நரசிம்மர் கோவில்

## ஆதாரங்கள்